[{"text_idx": "#000000", "text": "Heroldo esperas ekhavi 3.600 abonantojn"}, {"text_idx": "#000001", "text": "Heroldo de Esperanto, kiu dum multaj jaroj funkciis kiel la organo de la Esperanta Civito, antau\u0306 duonjaro estis vendita al Fabri\u0301cio Valle. La nova retejo ankorau\u0306 ne funkcias, neniu papera gazeto aperis, kaj estas nur 60 abonantoj."}, {"text_idx": "#000002", "text": "Fabri\u0301cio Valle ac\u0302etis Heroldon de Esperanto."}, {"text_idx": "#000003", "text": "Fabri\u0301cio Valle, brazila esperantisto, entreprenisto kaj eksa redaktoro de la oficiala organo de UEA, la revuo Esperanto, ac\u0302etis Heroldon de Esperanto en junio 2016 por nekonata sumo. En intervjuo de Libera Folio li tiam esperis multobligi la abonantaron kaj poste oftigi la aperritmon."}, {"text_idx": "#000004", "text": "Heroldo de Esperanto estis fondita de Teo Jung en la jaro 1920 kiel semajna gazeto. Dum multaj jaroj la gazeton redaktis Ada Fighiera-Sikorska. Post s\u0302ia morto en 1996 la gazeto transiris al Kooperativo de Literatura Foiro, kiu igis g\u0302in la organo de la Esperanta Civito."}, {"text_idx": "#000005", "text": "Dum lastaj jaroj plurfoje okazis neklarigitaj pau\u0306zoj en la aperado de la gazeto, evidente pro manko de financaj kaj homaj rimedoj c\u0302e la Civito, kiu fine en junio 2016 decidis liberig\u0302i de la eldonaj\u0302o. Duonjaron post la transpreno de la gazeto la perspektivoj ne aspektas tre esperigaj."}, {"text_idx": "#000007", "text": "La retejo de Heroldo dau\u0306re estas senenhava, sed jam eblas pagi por legi g\u0302in."}, {"text_idx": "#000008", "text": "Spite neatenditajn problemojn Fabri\u0301cio Valle ne perdis la esperon sesobligi la abonantaron de Heroldo \u2013 do anstatau\u0306 600 abonantoj li esperas havi 3.600. La celo s\u0302ajnas ne facile atingebla, se konsideri, ke la establita kaj populara La Ondo de Esperanto havas malpli ol 500 abonantojn, kaj nun nuligas sian paperan version."}, {"text_idx": "#000009", "text": "Libera Folio: C\u0302u vi povas rakonti pri la aktuala stato de via projekto?"}, {"text_idx": "#000010", "text": "Fabri\u0301cio Valle: La projekto malfruas pro diversaj kialoj. Ekde septembro aperis multe da neatenditaj \u2013 kelkaj nekredeblaj \u2013 malfacilaj\u0302oj sur la vojo kaj inter ili, la fakto, ke mi restis praktike sola en la mastrumado de la tuta laboro, c\u0302ar mia partnero, Paulo Lima, estis trafita de seriozaj sanproblemoj. Mi komencis serc\u0302i pliajn partnerojn, c\u0302ar la koncepto, kiun ni havas por moderna Esperanto-gazeto ne estas laboro por nur unu homo en la kerna stabo. Krome, nia entrepreno havas aliajn projektojn kiuj atendas disvolvadon. La manko de Paulo Lima estas forta bato, sed dume mi laboras por la lanc\u0302o de Heroldo. Kompreneble la konkretigo de c\u0302io planita malfruas."}, {"text_idx": "#000011", "text": "Kial ne eblis lanc\u0302i la retan version kiel anoncite?"}, {"text_idx": "#000012", "text": "La nova Heroldo planas starigi propran socian retejon."}, {"text_idx": "#000013", "text": "\u2013 La respondo al la antau\u0306a demando estas parto de la klarigoj. Multe da aliaj kialoj kontribuas por la malfruo. Fakto estas, ke la reta versio ankorau\u0306 ne estas preta. Mankas gravaj teknikaj detaloj, c\u0302ar la tuta sistemo ne estas nur reta versio de Heroldo, sed reta abonilo kiu mastrumos la abonojn plus la reta versio kaj plus socia reto. C\u0302iuj el tiuj c\u0302i tri sistemeroj estas interligitaj, integritaj ... kaj ne estas simpla laboro, kiel nur instali kaj fari bazajn agordojn."}, {"text_idx": "#000014", "text": "Kiam aperos la unua papera gazeto?"}, {"text_idx": "#000015", "text": "\u2013 Ni laboras por aperigi g\u0302in ankorau\u0306 en januaro, sed eblas malfruo ankau\u0306 rilate la paperan version. Tamen, certe ni sukcesos g\u0302isdatigi g\u0302in tra la jaro, se malfruo vere okazos."}, {"text_idx": "#000016", "text": "Kiom da abonantoj vi havas?"}, {"text_idx": "#000017", "text": "\u2013 Por la jarkolekto 2017, malpli ol 60. Lau\u0306 la informoj de LF-koop estas nuntempe \u2013 jarkolekto 2016 \u2013 c\u0302irkau\u0306 600 abonantoj. Se paroli pri kresko de la abonantaro, mi ne kredas, ke estas troigo paroli pri sesobligo, kiel dirite en mia intervjuo al Libera Folio, au\u0306 ec\u0302 ne granda faro, se konsideri la potencialan merkaton. Ni planis tre detale nian agadon, sed la neantenditaj okazaj\u0302oj kaj faktoroj malfruigas la konkretigon de la planoj."}, {"text_idx": "#000018", "text": "Konsiderante ke La Ondo de Esperanto, kiu parte konkuras pri la samaj abonantoj, nun fermas sian paperan eldonon, kio igas vin kredi, ke g\u0302uste Heroldo sukcesos multobligi sian abonantaron kaj gajni sufic\u0302e da mono por vivteni paperan kaj retan eldonojn?"}, {"text_idx": "#000019", "text": "\u2013 La Ondo de Esperanto estas bona gazeto\u200b, sed ni ne prenas kiel bazon g\u0302ian sperton. Ni laboros surbaze de diversaj faktoroj kaj la c\u0302efa estas, ke fakte ekzistas potencialaj abonantoj por gazeto kiel Heroldo, lau\u0306 la modelo kiun ni elpensis. La defio estas trovi kaj allogi tiun publikon. Kiel? Por tio ni havas sufic\u0302e detalan planon. Ni bezonas nun reagi al la manko de Paulo Lima, plu pas\u0302i kaj kalkuli pri malpli rapidaj rezultoj, g\u0302is ni sukcesos g\u0302isdatigi la tutan planon. Heroldo havas preskau\u0306 100 jarojn ... ni bezonas unu jaron por montri rezultojn kaj jardekon por stabilig\u0302i kiel la plej bona kaj plej legata gazeto en Esperanto."}, {"text_idx": "#000020", "text": "La Ondo de Esperanto forlasos paperon"}, {"text_idx": "#000021", "text": "Alklaku por kunhavigi c\u0302e Twitter(Malfermig\u0302as en nova fenestro)Alklaku por kunhavigi c\u0302e Facebook(Malfermig\u0302as en nova fenestro)Alklaku por kunhavigi per Telegramo(Malfermig\u0302as en nova fenestro)"}, {"text_idx": "#000023", "text": "Mi ne scias c\u0302u havi 3600 abonantojn estas realigebla por la Heroldo. Tamen, io mankas en la E-gazetaro, malgrau\u0306 sia trograndeco: revuo kiu parolas pri novaj\u0302oj Esperantistaj kaj neesperantistaj. Monato tute ne parolas pri Esperanto; La Ondo ne parolas pri la malverda mondo. Eble la nova Heroldo povus ig\u0302i tia revuo, kaj mi certas ke tiam, g\u0302i trovos sian legantaron."}, {"text_idx": "#000025", "text": "Jes, Emanuelo, lau\u0306 tiu vojo ni laboros. Tamen, rilate la \"malverdan mondon\", nia fokuso ne estos aperigi fres\u0302ajn novaj\u0302ojn, c\u0302ar ni ne kapablos konkurenci kun la nacilingvaj periodaj\u0302oj, sed agi lau\u0306 nia devizo \"Ni pripensas la mondon\". Heroldo estos kiel forumo por diskutado de la malverdaj\u0302oj tra la mondo. Jen niaj c\u0302eftemoj: Agado por Esperanto, Agado per Esperanto, Ekukado, Ekonomio, Politiko, Arto kaj kulturo, Scienco, Junulara vivo, Sportoj, Lingvoj... kun la subtemoj."}, {"text_idx": "#000026", "text": "\"ni pripensas la mondon\", sed lau\u0306 kia linio editorala?"}, {"text_idx": "#000027", "text": "ne eblas bone klarigi c\u0302ion en komento kiel c\u0302i tiu. En nia unua c\u0302efartikolo ni tre klare prezentos niajn gvidoliniojn, nia politiko. Krome, la legantoj povos iom post iom vidi en la praktiko nian stilon kaj mem dedukti ion."}, {"text_idx": "#000029", "text": "niaj gvidolinioj estas jam definitaj delonge kaj ili estos tre klare prezentitaj en nia unua numero de la papera versio kaj je la lanc\u0302o de la reta versio. La grandan premison c\u0302iuj jam konas: Heroldo estas sendependa periodaj\u0302o, oficiala organo de neniu organizaj\u0302o, E-tendenco au\u0306 grupo.\nRilate \"konkurencon kun la nacilingvaj periodaj\u0302oj\", ververe ne estos rekta konkurenco, en g\u0302enerala senco. Miaj vortoj, ke \"ni ne kapablos konkunrenci kun la nacilingvaj periodaj\u0302oj\", rilatas al la kapablo priraporti c\u0302iujn okazaj\u0302ojn de la mondo kun la sama akurateco, pro nia manko de granda strukturo por tiu celo. Aliflanke, mi konas neniun nacilingvan periodaj\u0302on kun plimalpli samajn trajtojn de Heroldo. Do, strikte ne estos konkurantoj inter la nacilingvaj periodaj\u0302oj. Sed pri tio ne zorgu la legantoj.\nNi laboros por kontentigi niajn legantojn per vere altnivela laboro kaj per nia sendependeco, laborante sub la devizo \"Ni pripensas la mondon\"."}, {"text_idx": "#000030", "text": "Bedau\u0306rinde s\u0302ajnas al mi, ke la nova Heroldo havas pli da subtemoj ol da subtenoj."}, {"text_idx": "#000032", "text": "\"La retejo de Heroldo dau\u0306re estas senenhava, sed jam eblas pagi por legi g\u0302in.\"\nMi klarigas, ke la abonoj faritaj g\u0302is nun por la reta versio ekvalidos ekde la lanc\u0302o de la reta versio. Do, neniu malprofitos. La papera versio validas por difinita nombro de numeroj.\nKrome, mi j\u0302us faris gravan s\u0302ang\u0302on en la abontipoj: tiuj, kiuj abonos la paperan version ne bezonos aboni aparte la retan. La abontipo \"papera versio\" farig\u0302is \"papera + reta versio\", dum la prezo restas nes\u0302ang\u0302ita.\nTiuj, kiuj jam abonis la paperan, rajtos aliri la retan version.\nTiuj, kiuj jam abonis kaj la retan kaj la paperan versiojn, ekhavos krediton c\u0302e Sociala Grupo Lexus.\nTiuj, kiuj jam abonis nur la retan version, povos per aldono de kelkaj eu\u0306roj abonii ankau\u0306 la paperan version."}, {"text_idx": "#000037", "text": "Juna kuiristo en Bakuo transformis sian apartamenton en restoracionVenkado de ekzistadismaj krizoj per muziko: Karolina Cicha de PollandoMeksika kolektivo kiu piratas librojn por kundividi kulturon alfrontas blokadojn"}, {"text_idx": "#000038", "text": "Jubileoj kaj memordatoj en februaro 2023Anna Lo\u0308wenstein: Niaj atingoj kaj malsukcesoj dum 2022UK-108: 772 alig\u0302intoj el 51 landoj"}, {"text_idx": "#000040", "text": "Alig\u0302i al 400 aliaj abonantoj"}]